പരാതി നല്കാന് വന്നപ്പോള് മൊബൈല് നമ്ബര് കൈക്കലാക്കി പരിചയം പുതുക്കി ശല്യവും വീട്ടിലെത്തി കടന്നുപിടിക്കലും ആലപ്പുഴ കുത്തിയതോട് പൊലീസ് സ്റ്റേഷനിലെ സിവില് പൊലീസ് ഓഫീസര്ക്ക് പീഡന പരാതിയില് സസ്പെന്ഷന് കേസ് എടുത്തെങ്കിലും ഒളിവിലെന്ന് പൊലീസ് ആലപ്പുഴ: സ്ത്രീപീഡന പരാതിയില് പൊലീസ് ഉദ്യോഗസ്ഥന് സസ്പെന്ഷന്. ആലപ്പുഴ കുത്തിയതോട് പൊലീസ് സ്റ്റേഷനിലെ സിവില് പൊലീസ് ഓഫീസര് ഷഹാസ് അബ്ദുള് ഹമീദിനെയാണ് സസ്പെന്ഡ് ചെയ്തത്. കേസ് രജിസ്റ്റര് ചെയ്തെങ്കിലും ഇയാള് ഒളിവിലാണെന്ന് പൊലീസ് പറയുന്നു. ഹരിപ്പാട് സ്വദേശിനിയാണ് പരാതിക്കാരി. മറ്റൊരു വിഷയത്തില് പരാതി നല്കാന് ഹരിപ്പാട് പൊലീസ് സ്റ്റേഷനില് എത്തിയ യുവതിയുടെ നമ്ബര് ഷഹാസ് അബ്ദുള് ഹമീദ് കൈക്കലാക്കി. പരിചയം സ്ഥാപിച്ച് ഇയാള് പലവട്ടം ശല്യം ചെയ്തെന്നും വീട്ടിലെത്തി കടന്നുപിടിച്ചെന്നും ആണ് യുവതിയുടെ പരാതി. യുവതിയെ സംബന്ധിച്ച് ഷഹാസും കൂട്ടുകാരനും തമ്മില് നടത്തിയ അശ്ലീല ഫോണ് സംഭാഷണം, ബന്ധുക്കള്ക്ക് അയച്ചു. ഇയാളുടെ താല്പര്യത്തിന് വഴങ്ങാതെ വന്നതോയൊണ് ഷഹാസ് ഫോണ് സംഭാഷണം പുറത്തുവിട്ടത്. യുവതി ആദ്യം പരാതി നല്കിയത് ആലപ്പുഴ ജില്ലാ പൊലീസ് മേധാവിക്കായിരുന്നു. എന്നാല്, എസ്പി അവധിയിലായിരുന്നു. അതിനിടെ, ജില്ലാ പൊലീസ് ആസ്ഥാനത്തെ ഉന്നത ഉദ്യോഗസ്ഥന് ഇടപെട്ട് കേസ് ഒതുക്കാന് നോക്കി. മുഖ്യമന്ത്രിക്ക് കൂടി പരാതി നല്കിയതോടെയാണ് ആലപ്പുഴ സൈബര് പൊലീസ് കേസെടുത്തത്. ഇന്ത്യന് ശിക്ഷാ നിയമത്തിലെ 354, 451,506,509 എന്നീ വകുപ്പുകളും ഐടി ആക്റ്റിലെ വിവിധ വകുപ്പുകളും ചേര്ത്താണ് കേസ്. ഇതിനെ തുടര്ന്നാണ് ഷഹാസ് സസ്പെന്ഷനില് ആയത്. പൊലീസ് അസോസിയേഷന് നേതാവ് കൂടിയായ ഷഹാസ് മുമ്ബും അച്ചടക്ക നടപടികള് നേരിട്ടിരുന്ന ആളാണ്. ഇയാളെ രക്ഷിക്കാന് പൊലീസിലെ ഒരുവിഭാഗം ശ്രമിക്കുന്നതായും ആരോപണമുണ്ട്. മുമ്ബ് ഒരുപരാതിയില് പെണ്കുട്ടി കായംകുളത്ത് ഇയാള്ക്കെതിരെ മൊഴി നല്കിയപ്പോള് ഷഹാസ് എന്ന പേര് ഷിയാസ് എന്ന് പൊലീസ് മൂന്നാം പ്രതിയാക്കി എഴുതി വെച്ചു. ആ കേസ് പെണ്കുട്ടിയ ഭരണകക്ഷി പാര്ട്ടിക്കാര് വിളിച്ച് ഭീക്ഷണിപ്പെടുത്തി ഒത്തുതീര്പ്പാക്കി എന്നും ആരോപണമുണ്ട്. Stories you may Like